system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Gara Cotroceni?
assistant
Gara Cotroceni este numele a două gări din București. 

Prima din cele două a fost o gară amplasată lângă Palatul omonim, servind trenurilor regale. Gara a fost desființată în anii 1960, împreună cu tronsoanele de linie care o legau de rețeaua CFR. Clădirea fostei gări servește azi drept una din intrările Palatului Cotroceni. De curând în acea zonă s-a construit o nouă stradă. Aceasta are menirea de a fluidiza traficul. 

A doua gară este situată la aproximativ 1,5 km de vechea gară, în spatele fabricii APACA, lângă fabrica de pâine "Lujerului" și în vecinătate complexului Plaza România, pe vechea linie internă a orașului (Centură-Militari-Cotroceni-Trafic Greu-Filaret-Giurgiului-Progresu, azi limitată la Centură-zona AFI Palace Cotroceni). Gara nu mai este operațională, folosită exclusiv pentru marfă (din 1988), deservind aproximativ 1 tren la două săptămâni, în regim terminus, și foarte ocazional, un tren de tranzit către Titan Mar. Administratorul gării este CFR Infrastructură pentru CFR Marfă. Există intenția dezafectării complete a gării și vânzarea liniei către o altă companie ori spre utilizare pentru aprovizionarea hipermarketurilor din zonă.

Legături externe
 Gările uitate ale Capitalei, Evenimentul Zilei, 1 august 2006

Cotroceni